Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Pääministeri Netanjahun mukaan Israel on saamassa -
yliotteen koronaviruksesta. "Se on pian takanamme" -
hän sanoi Fox Newsin haastattelussa.
"Israel on ensimmäinen valtio, joka on saamassa yliotteen viruksesta, -
kiitos nopeiden toimiemme ja rokotteiden tilaamisen hyvissä ajoin."
Kaikkiaan yli 90 prosenttia maan yli 50-vuotiasta väestöstä -
on joko saanut rokotteen tai selvinnyt viruksesta ilman rokotetta.
Emme ole kuitenkaan vielä turvallisella pohjalla, -
vaan käytämme edelleen maskeja, pidämme turvavälit ja -
vapaa liikkuminen ja kokoontuminen sallitaan vain niille, -
joilla on rokotusten perusteella annettu niin sanottu vihreä passi.
Se merkitsee Israelin elinkeinoelämän yhä laajempaa vapautumista -
samoin kuin maahantulorajoitustenkin asteittaista poistamista.
Tämä kuitenkin vielä vain niille israelilaisille, jotka ovat tulossa -
äänestämään maaliskuun 23. päivän parlamenttivaaleissa.
Yhdysvaltojen presidentti Joe Biden näyttää yllättäen jatkavan -
voimakkaiden sotilaallisten toimien esillä pitämistä Lähi-ja Keski-idässä, -
siis hieman vastoin kuin ennakkoon ajateltiin.
Viime viikolla hän määräsi eräät maailman suurimmista -
pommikoneista, B-52 Stratofortress tyyppisen koneet lähtemään -
Intian Valtamerellä olevasta lentotukikohdasta Persianlahdelle ja -
lentämään aivan Iranin aluevesirajojen tuntumassa.
Kyse oli selvästi Iranille ositetusta viestistä olla ammuskelematta -
ohjuksia sen koommin alueella oleviin Yhdysvaltojen kuin myöskään -
sen liittolaisten kohteisiin.
Persianlahdelta koneet lensivät län- teen aina Israelin ilmatilaan saakka -
ja sai sieltä mukaan Israelin ilmavoimien hävittäjät, -
jotka saattoivat koneet takaisin tukikohtaansa -
Diego Carcian atolleille Intian Valtamerelle.
Puolustusministeri Benny Gantzin antaman lausunnon mukaan, -
Israelilla on valmis suunnitelma Iranin suhteen, -
mutta jos muu maailma pysäyttää Iranin ydinohjelman, se on hyvä asia,
mutta jos sitä ei tehdä, niin Israelilla on sekä valmius että oikeus -
puolustaa maataan, sanoi Benny Gantz.
Kuten olemme useissa uutislähetyksissämme todenneet, -
niin ICC, siis Kansainvälinen Rikostuomioistuin on ilmoittanut -
aloittavansa sotarikostutkimukset Israelia ja myös Hamasia kohtaan -
vuoden 2014 tapahtumien johdosta.
ICC:n pääsyyttäjä Fatou Bensouda ei aio muuttaa päätöstään -
vaikka lähes kaikki merkittävät länsimaat ovat ilmoittaneet, -
että sillä ei ole mitään kansainväliseen lakiin perustuvaa oikeutta -
aloittaa tutkimuksia Palestiinan itsehallinnon vaatimuksesta -
alueella nimeltä Palestiina.
ICC:n asiaa koskeva päätös ei ollut edes yksimielinen, -
vaan siitä eriävän mielipiteen antanut tuomari totesi -
tällaisen päätöksen olevan pelkästään poliittinen, ei juridinen.
Pääsyyttäjä Bensouda pohjaa nähtävästi päätöksensä -
YK:n Turvallisuusneuvoston päätökseen numero 2334, -
joka annettiin 23.joulukuuta vuonna 2016, -
silloisen USA:n presidentti Obaman aikana.
Tuolloin Obama kielsi YK suurlähetti- lästään käyttämästä veto-oikeutta -
ja niin Turvallisuusneuvosto päätti, että itä-Jerusalem, -
Länsiranta ja Gaza ovat Israelin miehittämiä alueita.
Sama Turvallisuusneuvosto ei ole kuitenkaan antanut milloinkaan -
Palestiinalle valtio statusta, joka olisi puolestaan edellytys -
määritelmän 'miehitys' käyttämiselle.
USA:n nykyinen hallitus, siis presidentti Biden, -
on asettunut vastustamaan ICC:n päätöstä -
todeten ettei sillä ole mitään kansainvälisoikeudellista asemaa -
aloittaa tutkimuksiaan Palestiinassa, -
joka ei ole Turvallisuusneuvoston määritelmien mukaan valtio.
Saudi-Arabian kuningashuonetta lähellä olevat kolumnistit ja media -
ovat ilmaisseet selvästi sen, että Saudihallinto on huolissaan -
Yhdysvaltojen Lähi-idän uudesta poliittisesta suuntauksesta.
Huoli ja osittainen närkästys ovat ilmenneet sen jälkeen, -
kun presidentti Biden oli jäädyttänyt sekä saudien että -
Arabiemiraattien kanssa tehdyt asekaupat, jotka Yhdysvallat teki -
heti edellisen presidentti Trumpin virkakauden alussa.
Samalla Bidenin hallinto oli syyttänyt epäsuorasti Saudien kruununprinssi -
Muhammad Bin Salmania sekaantumisesta ja vaikuttamisesta -
saudijournalisti Jamal Khashoggin surmaamiseen Istanbulissa 2018.
Kun tähän vielä liitetään presidentti Bidenin selvät viestit -
uudistaa JCPOA sopimus Iranin kanssa -
ja Jemenin huthien poistaminen terroristien listalla, on ymmärrettävää,
että saudilehdistössä otsakkeet ovat voimakkaan kritisoivia.
Presidentti Obaman vaikutus näyttää ulottuvan edelleen -
Bidenin hallinnon tapaan kohdella liittolaisiaan, -
kritisoivat arabikolumnistit eri puolilla Lähi-itää.
"Me emme todellakaan halua tänne uutta Obamaa sekaantumaan -
alueen arabivaltioiden sisäisiin asioihin ja tukemaan -
alueen pahinta terroristivaltio Irania."
Kolmisen viikkoa sitten Israelia koetteli maan historian suurin -
ympäristökatastrofi, kun arviolta 1200 tonnia raskasta raakaöljyä ajautui -
koko maan kahdensadan kilometrin mittaiselle Välimeren rannikolle.
Oliko kyseessä vahinko, vai tahallinen teko, sitä viranomaiset tutkivat.
Aivan varmaa tietoa ei asiasta vielä ole, joskin nyt näyttää olevan -
enemmän kuin mahdolliselta, että kyse olisi tahallisesta teosta.
On löytynyt vain yksi alus, josta öljy on voinut valua, -
tai pikemminkin sitä on pumpattu mereen, -
ja siihen liittyvät eri yhteydet viittaavat vahvasti Iranin suuntaan.
Raakaöljystä otetut näytteet osoittavat Emerald nimiseen alukseen, -
joka lastasi raakaöljyä Iranista, tuli Suezin läpi Välimerelle, -
jonka jälkeen alus sammutti paikantamislähettimensä.
Se purki raakaöljylastinsa syyrialaiseen alukseen -
lähellä Syyrian rannikkoa ja palasi sen jälkeen takaisin Iraniin, -
mutta piti automaattiseen tunnista- miseen/paikantamiseen tarkoitetun -
AIS transponderin pois päältä sivuuttaessaan Israelin rannikkoa.
Koko toimenpide oli alusta alkaen laiton, -
sillä Iran on edelleen öljynvientikiellossa ja -
Syyria puolestaan tietää, ettei iranilaista raakaöljyä ole lupa ostaa -
ns. pimeiltä markkinoiltakaan. Kyse oli siis öljyn salakuljetuksesta.
Tämä libyalaisen varustamon omistama Emerald tankkeri -
laittoi paikantamiseen tarkoitetun transponderin päälle vasta -
juuri ennen tuloaan Suezille, eli Egyptin aluevesille.
Israelin viranomaiset saivat muutamia päiviä sitten Lontoossa toimivalta -
Lloyds Shipping Index toimistolta vahvistuksen siitä, -
että alus oli tosiaan iranilaisen rahtaajan hallinnassa.
Toimenpiteisiin Irania vastaan palam- me myöhemmissä lähetyksissämme.
Samaan aikaan kun jännitteet kiris- tyvät muuallakin Lähi- ja Keski-Idässä,
myös Israelin armeija varustautuu mahdolliseen sotaan -
Libanonissa majailevaa Hizbollahia vastaan.
Puolustusministeri Benny Gantz mainitsi Fox Newsille, -
että Hizbollahilla on tällä hetkellä hallussaan jo useita satoja tuhansia -
raketteja ja lyhyen kantaman ohjuksia, joiden päätavoite on Israel.
Shiia-islamilainen Hizbollah saa uusia aseita jatkuvasti Iranilta -
ja on siksi kyennyt kasvattamaan ohjusvarantoaan hyvinkin mittavaksi,
mutta Israel kykenee vastaamaan, sanoi puolustusministeri Gantz.
Hän jatkoi edelleen "Israel on varoittanut Libanonin hallitusta -
vaatimalla maan armeijaa pistämään Hizbollah kuriin, -
muussa tapauksessa koko Libanon joutuu kärsimään Israelin iskuista,
jotka tulevat vahingoittamaan koko maata."
Israelin armeijan panssaridivisioona on täydessä valmiustilassa -
vastaamaan vähäisenkään provokaatioon Hizbollahin, -
tai oikeammin Iranin taholta, kertoi myös maan armeijan -
esikuntapäällikkö kenraali Avi Kochavi.
Hänen mukaansa yksi Israelin Merkawa Mark IV panssarivaunu -
vastaa täydessä tulivoimassaan komppaniaa jalkaväen sotilaita.
Armeijan panssaridivisioona numero 71 harjoittelee parhaillaan -
täydessä valmiudessa Pohjoisessa, lähellä Libanonin rajaa.
Näin Jerusalem uutiset tällä kertaa. Muistathan rukoilla rauhaa tuolle -
kaupungille, maalle ja koko Lähi-itään. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola